พายุฤดูร้อนถล่มแพร่ ต้นไม้หักขวางถนน ตกใส่บ้านประชาชนเสียหายหลายจุด
ภาพจาก นายปัญญา เล็กกระจ่าง นายอำเภอวังชิ้น,พายุกระหน่ำหลายพื้นที่จังหวัดแพร่ โดยเฉพาะ ต.นาพูน อ.วังชิ้น บ้านเรือนเสียหายแล้วจำนวนมาก ในขณะที่พายุฝนยังตกหนัก ด้าน นอภ.ลงพื้นที่ประสานกองพันทหารม้าที่ 12 ให้ความช่วยเหลือเบื้องต้น ขณะที่ ต้นไม้หักล้มบนถนนหลายเส้น,เมื่อเวลา 20.00 น. วันที่ 1 เมษายน 2559 ได้เกิดพายุฤดูร้อนขึ้นในพื้นที่จังหวัดแพร่ หลายอำเภอได้รับความเสียหายแล้ว เช่นที่อำเภอเด่นชัย อำเภอสูงเม่น อำเภอสอง อำเภอลอง โดยเฉพาะที่อำเภอวังชิ้น บ้านนาพูน หมู่ที่ 10 และหมู่ที่ 2 ตำบลนาพูน อำเภอวังชิ้น จังหวัดแพร่ ได้เกิดพายุหมุนในหมู่บ้านนานกว่าชั่วโมง ทำให้บ้านเรือนชาวบ้านอย่างน้อยขณะนี้ 20 กว่าหลังคาเรือนได้รับความเสียหาย ส่วนใหญ่หลังคาปลิว ต้นไม้ล้มใส่ นอกจากนั้นยังมีต้นไม้สักอีกนับร้อยต้นโค่นล้มเสียหายทั้งในสวนและบริเวณถนนสายนาพูนวังชิ้น,อย่างไรก็ดี ขณะนี้หน่วยงานที่เกี่ยวข้องเช่น อบต.และทางอำเภอวังชิ้น นำโดยนายปัญญา เล็กกระจ่าง นายอำเภอวังชิ้น ได้เข้าไปช่วยเหลือในเบื้องต้น โดยทางทหารจากกองพันทหารม้าที่ 12 อำเภอเด่นชัยได้ส่งกำลังทหารเข้าดูแลและ ช่วยเหลือส่วนการสำรวจความเสียหายยังไม่สามารถสำรวจได้ เนื่องจากฝนก็ยังตกลงมาอย่างหนัก ในส่วนของแต่ละอำเภอที่ได้รับความเสียหาย ก็ยังไม่สามารถเข้าสำรวจได้เช่นกัน,ผู้สื่อข่าวรายงานว่า ตั้งแต่เวลา 19.00 น. เป็นต้นมา พายุก็เริ่มเข้าสู่จังหวัดแพร่ ทำให้ต้นไม้ในถนนสายแพร่-ร่าน ถนนสายร้องกวาง-งาว และสายเด่นชัย-ลำปาง เกิดต้นไม้ล้มขวางทางหลายสิบต้น และได้เกิดอุบัติเหตุขึ้นหลายราย เช่น คนสายร้องกวาง-งาว ถนนสายลำปาง-เด่นชัย ที่อุบัติเหตุรถชนกันหลายคัน แต่ไม่มีรายงานเสียชีวิต.
พายุกระหน่ำหลายพื้นที่จังหวัดแพร่ โดยเฉพาะ ต.นาพูน อ.วังชิ้น บ้านเรือนเสียหายแล้วจำนวนมาก ในขณะที่พายุฝนยังตกหนัก ด้าน นอภ.ลงพื้นที่ประสานกองพันทหารม้าที่ 12 ให้ความช่วยเหลือเบื้องต้น ขณะที่ ต้นไม้หักล้มบนถนนหลายเส้น
พายุฤดูร้อน,หลังคาปลิว,ต้นไม้ล้มใส่,ต้นไม้หักโค่น,ต้นไม้หักขวางถนน,ต.นาพูน,อ.วังชิ้น,อ.เด่นชัย,อ.สูงเม่น,อ.สอง,อ.ลอง,แพร่,ปัญญา เล็กกระจ่าง,กองพันทหารม้าที่ 12,ข่าว,ไทยรัฐออนไลน์,ข่าวทั่วไทย